open-index/open-wikipedia-markdown huggingface dataset:
პაულინიო

**ჟოზე პაულო ბეზერა მასიელ ჟუნიორი** ( დ. 25 ივლისი, 1988, სან-პაულუ) — ბრაზილიელი ფეხბურთელი, ნახევარმცველი. ფეხბურთის გულშემატკივრებში უფრო ცნობილია როგორც — **პაულინიო**. „გუანჯოუ ევერგრანდისა“ და ბრაზილიის ეროვნული ნაკრების წევრი.

საფეხბურთო კარიერა პაულინიომ მშობლიურ ქალაქ სან-პაულუში დაიწყო. 2006 წელს იგი გადავიდა ლიეტუვურ გუნდ  „ვილნიუსში“, სადაც ორი წელი გაატარა. 2007 წელს, იმის შემდეგ რაც „ვილნიუსი“ ლიეტუვის მეორე ლიგაში დაქვეითდა, პაულინიომ გუნდი დატოვა და კონტრაქტი პოლონურ „ლოძთან“. 2009 წელს პაულინიო  დაბრუნდა ბრაზილიაში, სან-პაულის მეოთხე ლიგის გუნდში, თუმცა იქ პაულინიო დიდხანს არ გაჩერდა და იმავე წელს ბრაზილიის სერია ბ-ში მოასპარეზე „ბარაგანტინოს“ შეუერთდა. სწორედ „ბარაგანტინოში“ პაულინიო ბრაზილიის დიდი გუნდების ყურადღება მიიპყო, რის შედეგადაც 2010 წელს პაულინიო გაიფორმა „კორინთიანსმა“. ახალ გუნდში იგი მალევე გახდა ძირითადი შემადგენლობის მოთამაშე. „კორინთიანსის“ რიგებში პაულინიო გახდა ბრაზილიის ჩემპიონატის და ლიბერტადორესის თასის გამარჯვებული.

2013 წლის 2 ივნისს პაულინიო ინგლისური „ტოტენჰემის“ მოთამაშე გახდა. ტრანსფერის ღირებულებამ 17 მილიონი ევრო შეადგინა. „ტოტენჰემის“ შემადგენლობაში პაულინიომ 45 პრემიერ-ლიგის მატჩში მიიღო მონაწილეობა.

2015 წლის 1 ივლისს დადასტურდა პაულინიოს ტრანსფერი ჩინურ „გუანჯოუ ევერგრანდში“.

ბევრისთვის მოულოდნელად, 2017 წლის ზაფხულის სატრანსფერო ფანჯრის დროს პაულინიო კატალონიის „ბარსელონამ“ გაიფორმა 40 მილიონ ევროდ. ესპანური გუნდის გულშემატკივრები მწვავედ აკრიტიკებდნენ თავიანთი საყვარელი კლუბის ხელმძღვანელობას, რადგან პაულინიოს ტრანსფერს არასწორი სატრანსფერო პოლიტიკის გაგრძელებად მიიჩნევდნენ. 2017 წლის 16 სექტემბერს პაულინიომ გამარჯვების მომტანი გოლი გაიტანა „ხეტაფესთან“ გასვლით მატჩში. ის თამაში „ბარსელონამ“ 2–1 მოიგო. იმავე წელს „ბარსელონას“ რიგებში პაულინიომ კარიერაში პირველი მატჩი ჩაატარა უეფა-ს ჩემპიონთა ლიგაზე, რომელიც მისმა გუნდმა 3–0 დაამარცხა ტურინის „იუვენტუსი“.

## ტიტულები
### საკლუბო
;  კორინთიანსი
* ბრაზილიის საფეხბურთო ჩემპიონატი (სერია A): 2011
* პაულისტას ჩემპიონატი: 2013 
* ლიბერტადორესის თასი: 2012 
* მსოფლიო საკლუბო ჩემპიონატი: 2012 
;  ბარსელონა 
* ესპანეთის პრიმერა დივიზიონი: 2017–18
* ესპანეთის თასი: 2017–18

## რესურსები ინტერნეტში
* პროფილი და სტატისტიკა  FIFA
* პროფილი და სტატისტიკა UEFA
* პროფილი და სტატისტიკა BDFutbol
* პროფილი და სტატისტიკა Soccerway
* პროფილი და სტატისტიკა National Football Teams
* პროფილი და მოკლე ბიოგრაფია Pàgina Oficial del FC Barcelona

## სქოლიო
კატეგორია:დაბადებული 1988
კატეგორია:დაბადებული 25 ივლისი
კატეგორია:ბრაზილიელი ფეხბურთელები
კატეგორია:ბრაზილიის ნაკრების ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:კორინთიანსის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:პრემიერ ლიგის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:ჩინეთის სუპერ ლიგის ფეხბურთელები
კატეგორია:გუანჩჟოუ ევერგრანდის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
Amstrad GX4000

**Amstrad GX4000** — 8 ბიტიანი მესამე თაობის სახლის ვიდეო თამაშების კონსოლი, შექმნილი და გამოცემული ბრიტანული ელექტრონული კომპანია Amstrad-ის მიერ. მისი წარმოება მცირე ხნის განმავლობაში მიმდინარეობდა. ეს კომპანიის მხრიდან სათამაშო ბაზარზე შესვლის პირველი მცდელობა იყო. კონსოლი გამოვიდა 1990 წელს ევროპაში და ტექნოლოგიურად დაფუძნებული იყო პოპულარულ სახლის კომპიუტერ Amstrad CPC-ზე. ხოლო საბოლოოდ გამოიცა იმავე წლის სექტემბერში ბრიტანეთში, საფრანგეთში, ესპანეთსა და იტალიაში. 

კონსოლის თავდაპირველი ფასი 99 გირვანქა სტერლინგს შეადგენდა. ის გამოიყენებდა Zilog Z80-ის ცენტრალურ პროცესორს 4 მჰც ტაქტური სიხშირით, 16 კბ ვიდეო მეხსიერებას და AY-3-8910-ის ხმის ჩიპს. ეკრანის გაფართოება მოიცავდა 160x200-დან 640x200-მდე პიქსელებს. რაც შეეხება თამაშების ბიბლიოთეკას, კონსოლის არსებობის ისტორიაში გამოვიდა 27 თამაში. მათი უმრავლესობა შეიქმნა ბრიტანული და ფრანგული კომპანიების მიერ. ყველაზე განთქმული პროექტები იყო „RoboCop 2“, „Pang“, „Plotting“, „Navy Seals“ და „Switchblade“

Amstrad-ის მიერ GX4000 გამოშვება კონსოლების ბაზარზე შემოსვლის პირველი და ერთადერთი მცდელობა იყო. მიუხედავად ძლიერი აპარატული მახასიათებლებისა, მომხმარებლებს შორის პოპულარობა ვერ მოიპოვა და 1991 წელს მისი წარმოება შეწყდა. აგრეთვე წარუმატებელი აღმოჩნდა კომერციულადაც, საერთო ჯამში გაიყიდა სისტემის 15,000 ასლი. ბევრი მიმოხილველის აზრით, Amstrad GX4000 ითვლება უდიდეს ან ერთ-ერთ უდიდეს კრახად სათამაშო სისტემების ისტორიაში.
 
## რესურსები ინტერნეტში
* Amstrad GX4000  Old-Computers.com-ზე
* Amstrad GX4000 CPCwiki-ში
* Amstrad GX4000 Wikia-ზე
* Amstrad GX4000 ვიდეო თამაშების კონსოლების ბიბლიოთეკაში

## სქოლიო
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:Amstrad CPC
კატეგორია:Amstrad
კატეგორია:1990 წელს წარმოდგენილი პროდუქტები
კატეგორია:1990-იანების სათამაშოები
ემბლემა

**ემბლემა** () — იდეის პირობითი გამოსახულება ნახატით და პლასტიკით, რომელსაც გააჩნია ესა თუ ის აზრი.

ალეგორიისგან *ემბლემა* განსხვავდება იმით, რომ ის შესაძლებელია გამოვიყენოთ მხოლოდ პლასტიკურ ხელოვნებებში, სიმბოლოსგან კი იმით, რომ მისი ფარული აზრი დაფიქსირებულია და არ ექვემდებარება განხილვას.

## История 
[thumb|left|174px|*ემბლემა*, [1620 წელი]]
[thumb|right|174px|[ურობოროსის გამოსახულება (გველი, რომელიც კბენს საკუთარ კუდს) ალქიმიურ ტრაქტატში 1478 წელი, ავტორი — თეოდორ პელესკანოსი]]
ძველ საბერძნეთში ტერმინი „ἔμβλημα (ემბლემა)“ — „ჩამატებული ნაწილი“ ნიშნავდა მორთულობებს, შეიარაღების აქსესუარებს, თავდაცვის საშუალებებს (ფარი, მუზარადი და ასე შემდეგ), ასევე მარმარილოს კაპიტელების ზედნადებ დეტალებს და მოოქროვილი ბრინჯაოს ორნამენტულ ფრიზებს არქიტექტურაში. უკვე ძველ რომში emblema (ლათინურად) გახდა განმასხვავებელი ნიშანი, რომელიც მიუთითებდა გარკვეულ კლასთან, თანრიგთან, ლეგიონთან კუთვნილობაზე, ასევე მოზაიკური ჩანართი შენობის კედლების გაფორმებაში.

*ემბლემა* ნებისმიერ შემთხვევაში უნდა იყოს გარკვეული და უბრალო, მნახველმა მასში უნდა ნახოს ის, რაც სურდათ მისთვის ეთქვათ; სიმბოლოში კი პირიქით, მასში ჩადებულია შინაარსი, რომელიც შესაძლებელია იყოს სრულიად დამოუკიდებელი მხატვრის სურვილებისაგან. სიმბოლო არის იდეის რეალიზაცია, *ემბლემა* — პირობითი ნიშანი, მისი შემცვლელი, მისი იეროგლიფი. სიმბოლოში გამოხატულია გადატანილი შთაბეჭდილებების მერყევი, განუსაზღვრელი ჯგუფი, რომელიც თვით მხატვრისათვისაც აბსტრაქტული განზოგადების სახით არ არსებობს, რადგანაც მხატვარი აზროვნებს შთაგონებით და არ იგონებს მათ ფარული აზრობრივი იდეების გამოსახატავად. იქ კი, სადაც გართობა გადაიქცევა ფარული აზროვნების გამოხატვის ფორმად, ჩვენ გვაქვს *ემბლემა*: ეს არ არის სიმბოლო, ხოლო ალეგორია — პროზაიკული სქემა, რეალურ სახედ შემოსილი მზა იდეაა.

ამიტომ მიქელანჯელო ბუონაროტის „ღამე“ ან ივანე ტურგენევის მიერ გამოხატული ბარელიეფი პროზაში „Necessitas-Vis-Libertas“ — *ემბლემები* კი არ არიან, არამედ სიმბოლოებია, რომლებიც იძლევიან აზრთა მოძრაობას. სიტყვა έμβλήμα ბერძნებისთვის და რომაელებისთვის ნიშნავდა სხვა ნივთისგან გაკეთებულ საგანზე არსებულ რელიეფურ მორთულობას, მაგალითად ვერცხლის ფიგურას ბრინჯაოს ვაზაზე, ასევე ყველანაირ ასაწყობ მხატვრულ-ხელოსნურ ნაკეთობებს, როგორც, მაგალითად, მოზაიკური იატაკები, სხვადასხვა ჯიშის და მრავალფეროვანი მასალისგან დამზადებული ავეჯი, დეკორატიული საგნების ჯგუფები კედლების მხატვრობაში, ავეჯის მორთულობა და ბევრი სხვა მისი მსგავსი.

თავისი თანამედროვე მნიშვნელობა სახელწოდება *ემბლემა*-მ მიიღო მხოლოდ XVI — XVII საუკუნეებში, როდესაც ალეგორიები საკმაოდ პოპულარულები იყო და როდესაც *ემბლემა*-ში ასახავდნენ ცოდნის ყველა დარგებს, ღვთისმსახურებიდან ფიზიკამდე, პოლიტიკიდან გრამატიკამდე. ბიბლიოგრაფია განსაკუთრებულ ყურადღებას უთმობს *ემბლემების* ბევრ კრებულს, როგორც წესი საუკეთესოდ გამოცემულებს და დეკორატიული ხელოვნების ისტორიისთვის საინტერესოებს. განსაკუთრებით პოპულარული იყო მილანელი ჯოვანი ალჩიატოს (, 1531 წელი) *„ემბლემები“*, რომელიც 1781 წლამდე ევროპის ბევრ ქვეყანაში 130-მდე გამოიცა. სხვადასხვა დანიშნულებით *ემბლემების* კრებულები გამოყენებით ხელოვნებაში დღესაც გამოიცემა.

## რესურსები ინტერნეტში
* Camerarius, Joachim (1605) *Symbolorum & emblematum*  - digital facsimile of book of emblems, from the website of the Linda Hall Library

## სქოლიო
კატეგორია:ემბლემები
Super Cassette Vision

**Super Cassette Vision** () — 8 ბიტიანი მესამე თაობის სახლის ვიდეო თამაშების კონსოლი, შემუშავებული და გამოცემული კომპანია Epoch Co.-ის მიერ 1984 წლის 17 ივლისს იაპონიაში, ევროპაში - 1984 წლის ბოლოს. ეს არის Cassette Vision-ის მემკვიდრე. როგორც მესამე თაობის კონსოლების ნაწილი, კონკურენციას უწევდა Nintendo-ს Famicom-ს და Sega-ს SG-1000-ს. 

1981 წელს Epoch-მა წარმოადგინა მისი პირველი პროდუქტი Cassette Vision, რომელსაც დაახლოებით იაპონური კონსოლების ბაზრის 70 პროცენტი ეკავა (საერთო ჯამში გაიყიდა 400,000 ასლი). მაგრამ Nintendo-ს, Casio-ს და Sega-ს ახალი თაობის სისტემების გამოჩენის შემდეგ Cassette Vision-ის პოპულარობამ შესამჩნევად იკლო. შედეგად Epoch-მა სწრაფად შექმნა მორიგი პროდუქტი და გამოსცა 1984 წელს, აღჭურვილი 8 ბიტიანი NEC-ის PD7801G-ის ცენტრალური პროცესორითა და 128 ბაიტი ოპეარტიული მეხსიერებით. პროდუქტი მოაგვიანებით გამოვიდა Yeno-ს სახელწოდების ქვეშ საფრანგეთში. ევროპული გამოცემისთვის ხელმისაწვდომი იყო იაპონური ვერსიისთვის უკვე შექმნილი სულ მცირე 16 თამაში. 

1985 წელს გამოსცეს ვარდისფერი Super Lady Cassette Vision, გათვლილი მდედრობითი სქესის წარმომადგენელთათვის,  რომელსაც თან მოჰყვებოდა ვიდეო თამაში „Milky Princess“. 

Super Cassette Vision-მა კონკურენცია ვერ გაუწია იმ დროში არსებულ სისტემებს, რამაც 1987 წელს კომპანია Epoch-ს აიძულა დაეტოვებინა კონსოლების ბაზარი.

## რესურსები ინტერნეტში
* Super Cassette Vision Giant Bomb-ზე 
* Super Cassette Vision  Old-Computers-ზე
* Super Cassette Vision ვიდეო თამაშების კონსოლების ბიბლიოთეკაში
* Super Cassette Vision Satakore-ზე

## სქოლიო
კატეგორია:1983 წელს წარმოდგენილი პროდუქტები
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:1980-იანების სათამაშოები
ხაჩმაზის რაიონი

**ხაჩმაზის რაიონი** (, ) — აზერბაიჯანის ადმინისტრაციული ერთეული. ადმინისტრაციული ცენტრი — ქალაქი ხაჩმაზი.

## გეოგრაფია 
thumb|left|სასტუმროთა კომპლექსი კასპიის ზღვის სანაპიროზე
ხაჩმაზის რაიონი ესაზღვრება შაბრანის, ყუბის, გუსარის რაიონებს და რუსეთის ფედერაციას, ასევე რაიონის საზღვარი გადის კასპიის ზღვაზე.

რაიონი მდებარეობს აზერბაიჯანის ჩრდილო-აღმოსავლეთით. ზოგიერთი ავტორიტეტული წყარო აზერბაიჯანს მთლიანად აზიას მიაკუთვნებს, მაგრამ დასავლური წყაროები ევროპა-აზიის საზღვრად თვლიან კავკასიონს და ნაწილობრივ ან მთლიანად აკუთვნებენ ევროპას, ამ ვარიანტის გათვალისწინებით ხაჩმაზის რაიონის საზღვრები, რომელიც მდებარეობს ამ ქედის ჩრდილოეთით, შედის აზერბაიჯანის ევროპული ნაწილის შემადგენლობაში.

## ისტორია 
ხაჩმაზის რაიონის ტერიტორია ადრე შედიოდა ისტორიულ შირვანში და სამხრეთ დაღესტანის ისტორიულ ნაწილში.

ხაჩმაზის რაიონი შეიქმნა 1930 წელს. 1963 წელს რაიონი გაუქმდა და მისი ტერიტორია შევიდა ყუბის და გუსარის რაიონების შემადგენლობაში. 1965 წელს რაიონი კვლავ აღადგინეს.

1954 წელს დაღესტანის ავტონომიურ საბჭოთა სოციალისტურ რესპუბლიკას აზერბაიჯანისაგან დროებით სარგებლობაში ზამთრის საძოვრებზე გადასარეკი საქონლის გასაჩერებლად გადაეცა მცირე ტერიტორია. 2010 წელს ამ მიწებზე შექმნილი დაღესტნის მაგარამკენტის რაიონის ორი სოფელი ხრახ-უბა და ურიან-უბა გადაეცა აზერბაიჯანის ხაჩმაზის რაიონს რუსეთის ფედერაციის მოქალაქე 600 ლეზგებთან ერთად. ამას გარდა, თუ ადრე აზერბაიჯანს მიჰქონდა მდინარე სამურის მდინარეული ჩამონადენის 90 %-მდე, სახელმწიფო საზღვრის შესახებ შეთანხმების თანახმად, რომელსაც 2010 წლის 3 სექტემბერს ბაქოში მოეწერა ხელი რუსეთის და აზერბაიჯანის პრეზიდენტების დიმიტრი მედვედევის და ილჰამ ალიევის მიერ, დადგინდა პროპორცია 50 % 50 %-ზე.

## მოსახლეობა 
მოსახლეობის სიმჭიდროვე — 1 კმ²-ზე 159 ადამიანამდე (2014 წელი). მოსახლეობის რაოდენობა 2014 წლის 1 იანვრისათვის შეადგენს 169 ათას ადამიანს.

## რესურსები ინტერნეტში
* საიტზე Azerbaijan 

## სქოლიო
კატეგორია:აზერბაიჯანის რაიონები
ბეირუთის ტერაქტი (2015)

**ბეირუთის ტერაქტი** — ტერორისტული აქტი ბეირუთში, რომელიც განხორციელდა 2015 წლის 12 ნოემბერს ბურჯ-ალ-ბარაჯნეს რაიონის ტერიტორიაზე, ბეირუთი, ლიბანი. რაიონის მოსახლეობის უმეტესობას შეადგენენ შიიტები. ტერაქტის შედეგად დაიღუპა 43 ადამიანი. 240-ზე მეტმა კი მიიღო სხვადასხვა სახის დაზიანებები. ტერაქტის მიზეზად დასახელდა ჰეზბოლა მონაწილეობა  ისლამური სახელმწიფოს წინააღმდეგ ბრძოლებში. აღნიშნული ტერაქტი გახდა ყველაზე სისხლიანი არსებულ ტერაქტებს შორის.  

ტერაქტის შესახებ პასუხისმგებლობა საკუთარ თავზე აიღო ისლამურმა სახელმწიფომ. ორმა თვითმკვლელმა აფეთქება განახორციელა სავაჭრო რაიონ ბურჯ-ალ-ბარაჯნეში, რომელსაც აკონტროლებდა „ჰეზბოლა“. პირველი აფეთქება მოხდა შიიტების მეჩეთთან, ხოლო მეორე მეზობლად მდებარე საფუნთუშეში. მესამე აფეთქება არ განხორციელებულა, რადგან თვითმკვლელი ტერორისტო დროულად გააუვნებელყვეს.

## გამოძიება 
ლიბანის სპეცსამსახურების ოპერაციის შემდეგ დააკავეს სირიის შვიდი და ლიბანის ორი მოქალაქე, რომელთა შორის ერთ-ერთი იყო თვითმკვლელი-ტეორისტი. ბინაში სადაც ცხოვრობდნენ ტერაქტის ორგანიზატორები იპოვეს შაჰიდის ქამრები.  

2015 წლის 26 ნოემბრის სპეცოპერაციის შედეგად მოკლეს ტერაქტის ერთ-ერთი ორგანიზატორი, რომელიც ტერორისტების ტრანსპორტირებაზე იყო პასუხისმგებელი.

2015 წლის 13 დეკემბერს ლიბანში დააკავეს ტერორისტი ბილალ ალ-ბაქარა ისლამური სახელმწიფოს ლიბანის დივერსიული.

## რეაქცია 
ტერორისტულ აქტთან დაკავშირებით სამძიმარი გამოთქვეს მთელი რიგი ქვეყნების  ოფიციალურმა წარმომადგენლებმა, მათ შორის ჩეხეთმა, საფრანგეთმა, ირანმა, იტალიამ, ქუვეითმა, კატარმა, რუსეთმა და აშშ-მა. 

13 ნოემბერი ლიბანში გლოვის დღედ გამოაცხადეს.

## სქოლიო
კატეგორია:ტერორისტული აქტები ლიბანში
კატეგორია:2015 წლის ტერორისტული აქტები
კატეგორია:ლიბანის ისტორია
რვაფეხა (ტელესერიალი)

**„რვაფეხა“** () — 48 სერიიანი (10 ნაწილი) იტალიური ტელესერიალი, რომელშიც აღწერილია იტალიელი სამართალდამცველების ბრძოლა სიცილიურ მაფიასთან და მთავრობის უმაღლეს ეშელონებში არსებულ კორუფციასთან.

სერიალის მწარმოებლები არიან RAIUNO/Escort Cine TV/RCS/Voyager Film Cine TV/RaiFiction (იტალია), Telecip/A2/TF1/Alya Production/France 2/Anabase Production (საფრანგეთი), ZDF/KirschGruppe/Betafilm/Taurusfilm/Idunafilm (გფრ), ORF/Janus film (ავსტრია), Channel 4 (გაერთიანებული სამეფო), TVE (ესპანეთი), RCS Production (აშშ), Mirofilm (ჩეხეთი), ბოიანა (ბულგარეთი), Sveriges Television (შვედეთი).

სერიალის პირველი ნაწილი გადაღებულია 1984 წელს. იგი ეკრანებზე გავიდა იმავე წლის 11 მარტს. შედგება ექვსი ნაწილისგან. მთავარ როლს ასრულებს მიკელე პლაჩიდო. ფილმის რეჟისორია დამიანო დამიანი, ხოლო კომპოზიტორი – რიც ორტოლანი.

პლაჩიდოს პერსონაჟი, კომისარი კატანი, იღუპება სერიალის მეოთხე ნაწილში. მიუხედავად ამისა, გადაღებები განაგრძეს და გამოვიდა ფილმის კიდევ ექვსი ნაწილი.

## რესურსები ინტერნეტში
*  (1984) 
*  (1985) 
*  (1987)  
*  (1989)  
*  (1990)  
*  (1992)  
*  (1994)  
*  (1997)  
*  (1998) 
*  (2001) 

კატეგორია:ტელესერიალები ანბანის მიხედვით
ბეირუთის ტერაქტი (2012)

**ბეირუთის ტერაქტი** — ტერორისტული აქტი ბეირუთში, რომელიც განხორციელდა 2012 წლის 19 ოქტომბერს და მიმართული იყო ლიბანის შიდა უსაფრთხოების ძალების დაზვერვის ჯგუფის ხელმძღვანელის, გენერალ ვისამ ალ-ჰასანის წინააღმდეგ. ასაფეთქებელ ნივთიერების აფეთქების შედეგად, რომელიც ავტომობილში იყო დამონტაჟებული 8 ადამიანი დაიღუპა, მათ შორის ვისამ ალ-ჰასანი, ასზე მეტი დაშავდა, ბევრი შენობა და ათობით ავტომანქანა მნიშვნელოვნად დაზიანდა.

ბეირუთის ტერაქტი იყო უმსხვილესი, რომელიც განახორციელდა ლიბანის დედაქალაქში ბოლო ოთხი წლის განმავლობაში. დამკვირვებლები ამ ტერორისტულ აქტს მეზობელ სირიაში მიმდინარე სამოქალაქო ომს უკავშირებენ, რომელიც უკვე წელიწადნახევრის განმავლობაში მიმდინარეობდა.

## რესურსები ინტერნეტში
* Глава внутренней разведки Ливана погиб при взрыве в Бейруте / РИА-Новости

კატეგორია:ლიბანის ისტორია
კატეგორია:2012 წლის ტერორისტული აქტები
კატეგორია:ტერორისტული აქტები ლიბანში
ალაჰშუქიურ ფაშაზადე

**ჰაჯი ალაჰშუქიურ გუმეთ ოღლი ფაშაზადე** ( დ. 26 აგვისტო,  1949, სოფელი  ჯილი , ლენქორანის რაიონი, აზერბაიჯანის სსრ) — საბჭოთა და აზერბაიჯანული რელიგიური მოღვაწე და ისტორიკოსი. კავკასიის მუსლიმთა  სამმართველოს უფროსი (1980 წლიდან). ისტორიულ მეცნიერებათა დოქტორი, პროფესორი. 2003 წელს კავკასიის მუსლიმთა  XI ყრილობაზე არჩეულ იქნა სამუდამო შეიჰ - ულ- ისლამათ..

## ბიოგრაფია 
ჰაჯი ალაჰშუქიურ  ფაშაზადე  დაიბადა  1949 წლის 26 აგვისტოს აზერბაიჯანში, ლენქორანის რაიონის სოფელ ჯილში, თალიშთა ოჯახში. სკოლის დამთავრებისთანავე შრომობდა მეურნეობაში მუშად. 

1968 წელს  მან  ჩააბარა ბუხარის „მირი არაბის“  მედრესეში, ხოლო 1975 წელს დაამთავრა ტაშკენტის ისლამური ინსტიტუტი..

1975 წლიდან ინიშნება მეჩეთ თეზეპირის აჰუნდათის და იმავდროულად იკავებს კავკასიის მუსლიმთა მმართველობაში პასუხისმგებელი მდივნისა და თავმჯდომარეს მოადგილის თანამდებობას.

1980 წლის ზაფხულში არჩეულ იქნა ამიერკავკასიის მუსლიმთა  სასულიერო სამმართველოს თავმჯდომარედ. ასევე მას მიენიჭა შეიჰ-ულ-ისლამის სასულიერო წოდება..

1985 წლიდან იგი არის  იორდანიის სამეფოს ისლამური ცივილიზაციის აკადემიის წევრ-კორესპონდენტი. 

1988 წლიდან იგი ხდება მსოფლიო  ისლამური კონგრესის სათათბირო საბჭოს წევრი. 1989 წელს ფაშაზადე არჩეულ იქნა საბჭოთა კავშირის უზენაესი საბჭოს სახალხო დეპუტატად. 1990 -1995 წლებში იგი იყო  აზერბაიჯანის რესპუბლიკის უზენაეს საბჭოს დეპუტატი..   

1992 წელს ფაშაზადე არჩეულ იქნა ჩრდილო კავკასიელი ხალხების უმაღლესი რელიგიური საბჭოს თავმჯდომარედ აზერბაიჯანის, საქართველოს, დაღესტანის, ყაბარდო-ბალყარეთის, ინგუშეთის, ჩეჩნეთის, ყარაჩაევო-ჩერქეზეთის და ადიღეის რელიგიური მოღვაწეების მიერ.

2005 დან 2013 წლამდე შეიჰ - ულ - ისლამის ორდენით დაჯილდოვებულნი იყვნენ აზერბაიჯანის რესპუბლიკის პრეზიდენტები ჰეიდარ ალიევი (გარდაცვალების შემდგომ) და ილჰამ ალიევი, მოსკოვისა და მთლიანად რუსეთის პატრიარქი ალექსი II, რუსეთის ფედერაციის პრეზიდენტი ვლადიმერ პუტინი, ისლამური კონფერენციის ორგანიზაციის გენერალური მდივანი ექმელედინ იჰსანოღლი, თურქეთის პრემირ- მინისტრი რეჯეფ თაიფ ერდოღანი, უზბეკეთის პრეზიდენტი ისლამ ქერიმოვი,მოსკოვისა და მთლიანად რუსეთის პატრიარქი კირილე II  და საქართველოს კათალიკოს - პატრიარქი ილია  II..

## სქოლიო
კატეგორია:დაბადებული 26 აგვისტო
კატეგორია:დაბადებული 1949
კატეგორია:ხალხთა მეგობრობის ორდენის კავალრები
კატეგორია:საქართველოს ღირსების ორდენის კავალრები
კატეგორია:აზერბაიჯანელი ისტორიკოსები
კატეგორია:ცოცხალი ადამიანები
სალმან მუსაევი

**სალმან მუსაევი** ( დ. 1958, ამამლო, დმანისის მუნიციპალიტეტი, საქართველო) — კავკასიის მუსლიმთა XI მუფთი. 

## ბიოგრაფია 
იგი დაიბადა 1958 წელს საქართველოში, დმანისის რაიონის სოფელ ამამლო. 1982 წელს დაამთავრა ტაშკენტის ისლამური უნივერსიტეტი.
1984-1985 წლებში იგი სწავლობდა ლიბიის უნივერსიტეტის თეოლოგიის ფაკულტეტზე. 1986 წლიდან არის კავკასიის მუსლიმთა მმართველობის თავმჯდომარის პირველი მოადგილე, მუფთი. 2002 წელს დაჯილდოვდა საქართველოს რესპუბლიკის ღისების ორდენით.

## რესურსები ინტერნეტში
*სალმან მუსაევი ბიოგრაფია  

კატეგორია:დაბადებული 1958
კატეგორია:დმანისის მუნიციპალიტეტში დაბადებულები
კატეგორია:ცოცხალი ადამიანები
Prometheus Global Media

**Prometheus Global Media** — B2B ტიპის კომპანია, რომლის შტაბ-ბინა მდებარეობდა ნიუ-იორკში. იგი 2009 წლის დეკემბერში ჩამოყალიბდა, როდესაც Nielsen Company-მ საკუთარი წვლილი გაყიდა. ახალი მფლობელები გახდნენ Pluribus Capital Management და Guggenheim Partners. Guggenheim Pluribus-ის აქციების მფლობელი 2013 წლის იანვარში გახდა, ფილიალ Guggenheim Digital Media-ის სახით და სახელწოდებით.

## რესურსები ინტერნეტში
*
აბაშევოს კულტურა

**აბაშევოს კულტურა** — ბრინჯაოს ხანის არქეოლოგიური კულტურა, გავრცელებული ძვ. წ. II ათასწლეულის II ნახევარში ვოლგისპირეთის ტყე-სტეპისა და ტყის ზონაში, თანამედროვე მარეთის, ჩუვაშეთისა და ბაშკირეთის, აგრეთვე სამხრეთ ურალისპირეთის ტერიტორიაზე. 1925 წელს სოფელ აბაშევოს ყორღანები პირველად შეისწავლა ვ. სმოლინმა, სამარხებში აღმოჩნდა გეომეტრიული ორნამენტით შემკული თიხის ჭურჭელი, სპილენძისა და ვერცხლის სამკაული, ქვის, ძვლისა და სპილენძის იარაღი. აბაშევოს კულტურის ტომები მისდევდნენ მესაქონლეობას, მიწათმოქმედებას, ნადირობას, თევზჭერას, სპილენძის დამშავებას. აბაშევოს კულტურის ტომების ნასოფლარები ჯერჯერობით მხოლოდ ურალისპირეთშია აღმოჩენილი. ზოგი მკვლევარის აზრით, აბაშევოს კულტურა ისე როგორც, ფატიანოვოს კულტურა, წარმოშობით შუა დნეპრისპირეთის კულტურას უკავშირდება.

## ლიტერატურა
კატეგორია:ევროპის ბრინჯაოს ხანის კულტურები
ანდრია აბაშიძე

**ანდრია ივანეს ძე აბაშიძე** (დ. 15  დეკემბერი [ძვ. სტ. 2 დეკემბერი], 1914, მოსკოვი — გ. 26 იანვარი, 1992, თბილისი) — ქართველი მეცნიერი სამშენებლო ტექნიკის დარგში. ტექნიკურ მეცნიერებათა დოქტორი (1963), პროფესორი (1967), საქართველოს მეცნიერებისა და ტექნიკის დამსახურებული მოღვაწე (1974).

## ბიოგრაფია
1940 წელს დაამთავრა თბილისის რკინიგზის ტრანსპორტის ინჟინერთა ინსტიტუტის სამშენებლო ფაკულტეტი. 1941–1947 წლებში მუშაობდა სხვადასხვა საპროექტო ორგანიზაციაში; 1947 წლიდან — თბილისის ჰიდროტექნიკური და ენერგეტიკულ სამეცნიერო-კვლევით ინსტიტუტში უფროს მეცნიერ თანამშრომლად, ხოლო 1958 წლიდან საქართველოს ენერგეტიკული და ჰიდროტექნიკურ ნაგებობათა სამეცნიერო-კვლევითი ინსტიტუტის ნაგებობათა დინამიკის განყოფილების გამგედ.

აბაშიძის შრომები ეხება ნაგებობათა გამოცდის თეორიის საკითხებს. აბაშიძემ შექმნა ტურბოგენერატორებისათვის განკუთვნილი ასაწყობი საძირკველის რკინაბეტონის კონსტრუქციები, ტურბოაგრეგატის ლითონის საძირკველი. მიღებული აქვს სახელმწიფო ჯილდოები.

## ლიტერატურა
კატეგორია:დაბადებული  15 დეკემბერი
კატეგორია:დაბადებული 1914
კატეგორია:გარდაცვლილი  26 იანვარი
კატეგორია:გარდაცვლილი 1992
ა
ველის ციხე (არტაანი)

**ველი** — ციხე-სიმაგრე და სოფელი ისტორიულ სამხრეთ საქართველოში, ქვემო არტაანში (ახლანდელი თურქეთის ტერიტორია 1921 წლიდან). სოფ. ველის ციხე მდებარეობს არტაანის მტკვრის მარცხენა ნაპირზე, ერუშეთისწყლის შესართავის აღმოსავლეთით 2,5 კმ-ზე.

## ისტორია
1595 წლის „გურჯისტანის ვილაიეთის დიდი დავთრის” მიხედვით სოფელში, რომელიც შევიდა დიდი არტაანის ლივაში, 30 კომლიღა ცხოვრობდა. არტაანის სხვა სოფლებისგან განსხვავებით, ველელებმა შეინარჩუნეს ქრისტიანობა. 1737 წლიდან სოფლის მოსახლეობამ კათოლიკობაზე გადასვლა დაიწყო. 1829 წელს რუსეთ-ოსმალეთის ომის შემდეგ ველის ციხის მოსახლეობა აიყარა და გადასახლდა ახალქალაქის გარშემო მდებარე სოფლებში ― ბავრაში, ხულგუმოსა და კარტიკამში. ველის ციხიდან წასული თურქულენოვანი ქართველები დასახლდნენ თრიალეთის სოფ. რეხაში.

სოფლის დასავლეთით მდებარეობს **ველის ციხე**. პირველად იხსენიება მესხურ მატიანეში (1578 წ.), როდესაც იგი საათაბაგოს სხვა ციხეებთან ერთად აიღო მუსტაფა ლალა ფაშამ („ქაჯის ციხე, ველი და თეთრი ციხე წამუართუეს ურუმთა ...“).

1902 წელს ციხე მოინახულა და აღწერა ექვთიმე თაყაიშვილმა. ციხე იდგა მტკვრის მაღალ და კლდოვან ნაპირზე, ჰქონდა მრავალი კოშკი და მაღალი გალავანი, რომელიც საკმაოდ დიდ ტერიტორიას მოიცავდა. ციხის ტერიტორიაზე შემორჩენილია მცირე სამლოცველოს ნანგრევები და ეკლესია. ეკლესია აფსიდიანია. აგებულია სუფთად გათლილი მუქი წითელი ქვით, გადახურულია ქვის ფილებით (ლორფინებით). დასავლეთის სარკმელი შემკულია ორი კვეთილი ჯვრით, ხოლო აღმოსავლეთის სარკმელი – თაღით, რომლის ქვეშ ამოკვეთილ უთარიღო წარწერაში მოხსენიებულია ვინმე გუარამი. იგივე გუარამი იხსენიება ეკლესიის გვერდით აღმართულ რვაწახნაგა ბოძის წარწერაშიც. ე. თაყაიშვილის აზრით, ორივე წარწერა თანადროულია, ამიტომ ბოძის წარწერაში აღნიშნული თარიღი 954 თავისთავად ათარიღებს ეკლესიასაც, რასაც ძეგლის ხუროთმოძღვრული და მხატვრული სახეც ადასტურებს. ეკლესია მოხატული იყო. შემორჩენილი ფრაგმენტების მიხედვით მხატვრობა მაღალ დონეზე იყო შესრულებული. საკურთხევლის მარჯვნივ გამოსახული იყო თეთრ ცხენზე ამხედრებული წმ. გიორგი, რომელიც გმირავს გველეშაპს. საკურთხევლის მარცხნივ, სავარაუდოდ, წმ. თევდორე ან წმ. დიმიტრია გამოსახული. საკურთხეველში კიდევ წმინდანთა 5 ფიგურაა. საკურთხევლის დასავლეთით გეგმით წაგრძელებული სწორკუთხედის ფორმის დარბაზია, რომლის გადამხური კამარა საბჯენ თაღებს ეყრდნობოდა.

1878 წელს ველის ციხე არტაანის მხარესთან ერთად რუსეთის იმპერიის შემადგენლობაში მოექცა და ახალშექმნილი ყარსის ოლქის არტაანის (არდაჰანის) ოკრუგში შევიდა.

## ლიტერატურა
* ლომსაძე შ., სამცხე-ჯავახეთი (XVIII ს. შუაწლებიდან XIX საუკუნის შუაწლებამდე), თბ., 1975; 
* სამხრეთ საქართველოს ისტორიის მასალები (XV–XVI სს.), ქრ. შარა-შიძის გამოც., თბ., 1961; 
* ჯიქია ს., გურჯისტანის ვილაიეთის დიდი დავთარი, წგ. 3, თბ., 1958; 
* Беридзе В. В., Место памятников Тао-Кларджети в истории Грузинской архитектуры, Тб., 1981; 
* Христианские памятники. Экскурсия Е. Такайшвили, «Материалы по археологии Кавказа», 1902, вып. 12. 

კატეგორია:თურქეთის ციხესიმაგრეები
კატეგორია:ქართული არქიტექტურული ძეგლები საზღვარგარეთ
კატეგორია:ისტორიული სამხრეთ-დასავლეთ საქართველოს ციხე-ქალაქები
ჰუსეინ-ბეგის მავზოლეუმი

**ჰუსეინ-ბეგის მავზოლეუმი** () — თანამედროვე ბაშკირეთის ტერიტორიაზე არსებული პირველი იმამის (მუსულმანების სასულიერო ლიდერი) ჰაჯი-ჰუსეინ-ბეგის დაკრძალვის ადგილი. მდებარეობს დაბა ჩიშმის სასაფლაოზე. აქვს ისლამური წმინდა ადგილის სტატუსი.

## ჰუსეინ-ბეგის ცხოვრება 
ჰუსეინ-ბეგი, ომარ-ბეგის შვილი, დაიბადა XIV საუკუნის დასაწყისში თურქესტანში. ახალგაზრდობაში სწავლობდა ადგილობრივ მედრესეში, სადაც სწავლობდა მუსულმანურ სამართალს და გაწევრიანდა სუფისტურ საძმო იასავიაში. მოგვიანებით აღასრულა ჰაჯი მექაში. 

ბაშკირეთის მიწაზე იგი იყო სასულიერო მოსამართლე და ჰქონდა ყადის წოდება, ამის შემდეგ იგი გახდა იმამი.

იგი გარდაიცვალა 1341-1342 წლების პერიოდში და დაკრძალეს აკზირათის ტბის ახლოს, მცირე გორაკზე. ამჟამად ამ ტერიტორიაზე დაბა ჩიშმი მდებარეობს.

## ისტორია  
200px|მინი|მარცხნივ|საფლავის ქვა ჰუსეინ-ბეგის საფლავზე
1393-1394 წლებში თემურლენგი შეიჭრა ბაშკირეთის მიწაზე, ოქროს ურდოს ხან თოხთამიშთან დაპირისპირების პერიოდში. ჰუსეინ-ბეგის საფლავის ხილვის შემდეგ, გადაწყვიტა მის საფლავზე აეშენებინა მავზოლეუმი. საფლავის ქვა ჩამოიტანეს თურქესტანიდან. ამჟამად აღნიშნული ფილა ინახება უფის მხაარეთმცოდნეობის მუზეუმში. 

მალევე ააშენეს მავზოლეუმი. იგი მართკუთხა ფორმის ნაგებობაა, რომელიც სრულდება გუმბათით.

XVIII საუკუნეში მავზოლეუმი მთლიანად დაინგრა. მხოლოდ 1911 წელს უფის მუფთმა მიიღო გადაწყვეტილება საფლავის აღდგენის შესახებ, რადგან იგი ითვლებოდა საკმაოდ პატივსაცემ მუსულმანურ სიწმინდედ. ამასთან დაკავშირებით დაიწყო სასაფლაოს გათხრები, რის შედეგდაც აღმოაჩინეს ცხრა სამარხი. ექვსი მათგანი ეკუთვნოდა ბავშვებს, ხოლო დანარჩენი იყო მამაკაცის, ქალის და თავად ჰუსეინ-ბეგის. 

ყოველ წელს ჩიშმის რაიონში იმართება ჰუსეინ-ბეგისადმი მიძღვნილი ღონისძიებები.

## ლიტერატურა 
* Вельяминов-Зернов, В. В. Памятник с арабско-татарской надписью в Башкирии (рус.) // Труды Восточного отделения Императорского археологического общества : журнал. — СПб.: В Тип. Имп. Академии наук, 1859. — Т. IV. — С. 257-284.

## რესურსები ინტერნეტში
* Страничка, посвящённая мавзолею  на сайте чишминской районной администрации
* Фотоотчёт
* Чишмы и окрестности 
* Пути ислама на Южный Урал 

კატეგორია:ბაშკირეთის ღირსშესანიშნაობები
კატეგორია:რუსეთის მავზოლეუმები
ტურახანის მავზოლეუმი

300px|მინი
**ტურახანის მავზოლეუმი** () — XIV-XV საუკუნეების მავზოლეუმი  ჩიშმის რაიონში, ბაშკირეთი. მდებარეობს რაიონული ცენტიდან სამხრეთ-დასავლეთით ჩიშმიდან ნიჟნიე-ტერმისკენ მიმავალ გზაზე.

ვარაუდობენ, რომ ოდესღაც მავზოლეუმის ახლოს მდგარა ქვის მეჩეთი, რომელიც მავზოლეუმთან ერთად ქმნიდა ერთიან რიტუალურ-არქიტექტურულ ანსამბლს. სხვა მოსაზრების თანახმად მავზოლეუმი იყო „სასამართლო სახლი“, სადაც იმართებოდა სასამართლო პროცესები. 

## აღწერა 
ტურახანის მავზოლეუმი აგებულია უხეშად დამუშავებული ქვით. იგი მართკუთხედის ფორმის ნაგებობაა ზომით 6,6 X 6 მეტრი. 1,8 მეტრის სიმაღლეზე ნაგებობა რვაკუთხედში გადადის და სრულდება კამაროვანი გუმბათით. ნაგებობაზე მიშენებულია მცირე მართკუთხა ნაგებობა, რომელიც ამჟამად შესასვლელის ფუნქციას ასრულებს. მავზოლეუმის სიმაღლეა რვა მეტრი. 

## ტურახანის შესახებ 
არანაირი ცნობა არ არსებობს ტურახანის წარმომავლობისა და მოღვაწეობის წლების შესახებ. ზოგიერთი თვლის, რომ იგი იყო ჩინგიზიდი (ჩინგიზხანის პირდაპირი შთაამომავალი). 

მეორე ვერსიით იგი იყო ხან ბასმანის ძმა, რომლის ხელისუფლებაც ვრცელდებოდა სამხრეთ ურალში. ტურახანი დაიღუპა შინაომების შედეგად, რომელიც ხშირი მოვლენა იყო ამ პერიოდის რუსეთის ტერიტორიაზე. 

თანამედროვე პუბლიკაციებში შევხვდებით ისეთ ვარაუდებსაც, რომ ტურახანი მართავდა ბაშკირეთს XVI საუკუნის დასაწყისში.

## რესურსები ინტერნეტში
* http://ekabu.ru(http://ekabu.ru/tradeunion/54053-mavzolei-yuzhnogo-urala.html)
* http://yuzhnyj-ural.ru(http://yuzhnyj-ural.ru/informacija/ssylki/879-mavzolej-tura-hana.html)

კატეგორია:ბაშკირეთის ღირსშესანიშნაობები
კატეგორია:ბაშკირეთის ისტორია
კატეგორია:რუსეთის მავზოლეუმები
ანდრო აბაშიძე

**ანდრო ბესარიონის ძე აბაშიძე** (დ. 19 დეკემბერი, 1907, ხონი — გ. 27 იანვარი, 1976, თბილისი) — საქართველოს დამსახურებული ექიმი (1964). ჩრდილოეთის ექსპედიციების მონაწილე.

## ბიოგრაფია
1931 წელს დაამთავრა თბილისის სახელმწიფო სამედიცინო ინსტიტუტი. 1931-1932 წლებში ექიმად მუშაობდა თეთრი ზღვის ექსპედიციაში ყინულმჭრელ „რუსანოვზე“, 1932-1934 წლებში ჩრდილო-აღმოსავლეთის პოლარულ ექსპედიციაში ყინულმჭრელ „ლიტკეზე“. მონაწილეობდა ჩელიუსკინელთა გადამრჩენი ჯგუფის მუშაობაში. არქტიკაში ყოფნის დროს ასრულებდა საქართველოს გეოგრაფიული საზოგადოების დავალებასაც. შეაგროვა მდიდარი საკოლექციო მასალა.

1934 წლიდან მუშაობდა თბილისის I საავადმყოფოს ენდოკრინოლოგიურ განყოფილებაში, იყო მარნეულის რაიონული საავადმყოფოს მთავარი ქირურგი. თბილისის I საავადმყოფოს ბავშვთა ქირურგიული განყოფილების გამგე. მონაწილეობდა მეორე მსოფლიო ომში. ანდრო აბაშიძე არის სამეცნიერო შრომების ავტორი, მიღებული აქვს სახელმწიფო ჯილდოები.

## ლიტერატურა
*მ. ზაქარიაძე, შ. მეგრელიძე, „ქართველი ექიმები ჩრდილოეთის ექსპედიციებში“, თბ., 1987

კატეგორია:ქართველი ექიმები
კატეგორია:დაბადებული 19 დეკემბერი
კატეგორია:დაბადებული 1907
კატეგორია:გარდაცვლილი 27 იანვარი
კატეგორია:გარდაცვლილი 1976
ანდრო
კატეგორია:თბილისის სახელმწიფო სამედიცინო ინსტიტუტის კურსდამთავრებულები
დიულა აბაშიძე

**დიულა ვაჟას ძე აბაშიძე** (დ. 26 აგვისტო, 1941, თბილისი, — გ. 7 აპრილი, 2004, იქვე) — ქართველი გენერალ-მაიორი (15 მარტი, 1993).

## ბიოგრაფია
1962 წელს დაამთავრა ბაქოს უმაღლესი საერო საჯარისო სამეთაურო სასწავლებელი, ხოლო 1975 წელს მოსკოვის სამხედრო აკადემია. მსახურობდა უნგრეთში, ბელორუსიისა და შუა აზიის სამხრეთ ოლქებში. ხელმძღვანელობდა სამხედრო ნაწილებს, რომლებიც მონაწილეობდნენ ქალაქ ტაშკენტის აღდგენაში მიწისძვრის შემდეგ. 1975–1979 წლებში იყო პოლკის მეთაურის მოადგილე ამიერკავკასიის სამხედრო ოლქში, ხოლო 1979–1981 წლებში — ავღანეთის შეიარაღებული ძალების სამხედრო მრჩეველი. იქვე ვადაზე ადრე მიენიჭა პოლკოვნიკის წოდება. 1981–1986 წლებში იყო დივიზიის მეთაურის მოადგილე შუა აზიის სამხრეთ ოლქში, ხოლო 1986-1991 წლებში კორპუსის მეთაურის მოადგილე ოდესის სამხრეთ ოლქში. ყირიმში პოლკოვნიკმა აბაშიძემ ჩამოაყალიბა საქართველოს სათვისტომო, იყო მისი გამგებლობის პირველი პრეზიდენტი. 1991–1992 წლებში იყო საქართველოს რესპუბლიკის სამოქალაქო თავდაცვის შტაბის უფორის მოადგილე, 1992 წლის თებერვლიდან — საქართველოს თავდაცვის სამინისტროს კადრების სამმართველოს უფროსი; 1992 წლიდან სამშვიდობო ძალების სარდალი საქართველოს რესპუბლიკიდან ცხინვალის რეგიონის ზონაში, ხოლო 1994 წლიდან სამეგრელოს რეგიონში. 

დაჯილდოებულია წითელი ვარსკვლავის ორდენით და მედლებით, აგრეთვე ავღანეთის ორდენით.

## ლიტერატურა
კატეგორია:ქართველი გენერლები
კატეგორია:დაბადებული  26 აგვისტო
კატეგორია:დაბადებული 1941
დ
კატეგორია:გარდაცვლილი 2004
კატეგორია:გარდაცვლილი 7 აპრილი
პენტაგრაფი

**პენტაგრაფი** (, *pénte*, „ხუთი“ და , *gráphō*, „ვწერ“) — ერთი ხმის (ფონემის) ან ხმების შეერთების წარმოსადგენისათვის გამოიყენებული ხუთი ასოს თანმიმდევრობა, რომლებიც არ შეესაბამებიან ცალკეული ასოების მნიშვნელობას. მაგალითად, გერმანულ ენაში პენტაგრაფი *tzsch* იშვიათ შემთხვევებში წარმოადგენს ხმას t͡ʃ, თუმცა როგორც წესი, ამ ფუნქციას ასრულებს შენაერთი *tsch*. ირლანდიურ ენაში არსებობს პენტაგრაფების მთელი ჯგუფი, ხოლო ინგლისურში, რუსულში, როგორც ენების უმრავლესობაში კი პირიქით, არ არსებობს.

## პენტაგრაფების სია 
### კირილიცა 
კირილიცაში, რომელიც გამოიყენება კავკასიის ხალხთა ენებისათვის, რომლებშიც არსებობს ხუთი ასოსაგან შემდგარი რამდენიმე თანმიმდევრობა „ძლიერი“ (როგორც წესი, ტრანსკრიპცირებული საერთაშორისო ფონეტიკურ ანბანში, როგორც კირილიცაში გემინალური და დუბლირებული) ლაბიალიზებული თანხმოვნებისთვის. რადგანაც, ორთოგრაფიიდან გამომდინარე, ორივე თავისებურება გასათვალისწინებელია, მათი პენტაგრაფული სტატუსი საეჭვოა.

პენტაგრაფი **ххьӀв** გამოიყენება არჩიბულ ენაში ხმა [χːˤʷ]-ს წარმოთქმისათვის: ლაბიალიზებული ⟨ххьI⟩ [χːˤ]-სთვის, რომელიც ფარინგალიზირებული ყრუ უვულარული ფრიკატივის ([χˤ]-ის) „ძლიერი“ დუბლიკატია, გამოსახული ტრიგრაფით ⟨хьI⟩. თავის მხრივ იგი ⟨х⟩ ([χ])-ის გაუთვალისწინებელი წარმოებულია.

## იხილეთ აგრეთვე
* დიგრაფი
* ტრიგრაფი
* ტეტრაგრაფი
* ჰექსაგრაფი
* დიფთონგი
* ტრიფთონგი

## სქოლიო
ელსი ვაიკიკი

**ელსი ვაიკიკი** *ან* **LC Waikiki** — თურქული საცალო ვაჭრობის კომპანია მთელი ოჯახისთვის. კომპანიის გაყიდვების ქსელი 38 ქვეყანაში 832 მაღაზიისგან შედგება. კომპანიის სახელი მომდინარეობს ჰავაის სანაპირო ვაიკიკიდან და ფრანგული ასოებიდან *Les copains* ().

## ისტორია
კომპანია LC Waikiki დაფუძნდა 1985 წელს საფრანგეთში, მოდელიერ ჟორჟ ამუიალის მიერ. მალევე, ის და მისი პარტნიორი დაიწყეს თანამშრომლობა თურქულ სამკერვალო კომპანია *Taha Tekstil*-თან, რომელიც შემდეგ გარდაიქმნა *Taha Grup*-ად და 1997 წელს იყიდა *ელსი ვაიკიკის* ბრენდი. იმავე წელს, თურქეთში ბრენდის 21 მაღაზია ამუშავდა, ხოლო ბრენდის მაღაზიები ყოველწლიურად იზრდებოდა, ასე, თურქეთის 71 პროვინციაში ვაიკიკის 380 მაღაზია ფუნქციონირებს.

ვაიკიკის პირველი საზღვარგარეთის მაღაზია 2009 წელს რუმინეთში გაიხსნა. ამის შემდეგ, კომპანია გავიდა აზერბაიჯანის, ალბანეთის, ბელარუსის, ბულგარეთის, ბოსნია და ჰერცეგოვინას, საქართველოს, ეგვიპტის, ერაყის, ირანის, ყაზახეთის, კოსოვოს, მაკედონიის, მაროკოს, მოლდოვეთის, პოლონეთის, რუსეთის, საუდის არაბეთის, სირიის, უკრაინისა და ყირგიზეთის ბაზრებზე. მოგვიანებით, ვაიკიკი სპარსეთის ყურის ქვეყნების ბაზრებზეც გავიდა. ყაზახეთში, კომპანიის პირველი მაღაზია 2010 წელს, ნურ-სულთანში გაიხსნა, მოგვიანებით, ქვეყნის მასშტაბით ბრენდის კიდევ 34 მაღაზია გაიხსნა.

2011 წელს, ვაიკიკი თურქეთის ლიდერი კომპანია გახდა საცალო მზა ტანსაცმლის ვაჭრობის მიხედვით. 2023 წლისთვის, LC Waikiki გეგმავს გახდეს ევროპის სამი კომპანიიდან ერთ-ერთი, ტანსაცმლით საცალო ვაჭრობის მიხედვით.

## წარმოდგენილია
## მესაკუთრეები
*ქიუჩიუქების ოჯახი — 49,91%
*დიზდარების ოჯახი — 36,11%
*ქისაჯიქების ოჯახი —  7,18%
*ამუიალების ოჯახი — 6,71%
*Taha Holding AŞ. — 0,04%
*იალჩინ ჩაღლარი — 0,04%
*მუზაფერ მუსტაფა იშჩანი — 0,01%

## რესურსები ინტერნეტში
*
*
*
*
*

## სქოლიო
კატეგორია:თურქული ბრენდები
კატეგორია:თურქეთის კომპანიები
კატეგორია:1985 წელს დაარსებული კომპანიები
ლურჯი ლოტოსი

„**ლურჯი ლოტოსი**“ () — „ტენტენის თავგადასავლების“ სერიის მეხუთე ტომი. ამ ნაწილში ტენტენის და მის ძაღლ მილუს თავგადასავლები გრძელდება „ფარაონის სიგარებში“ მოთხრობილი ამბების შემდეგ. ორივე მოხვდება ჩინეთში იმ დროს, როდესაც 1931 წელს უკანასკნელის ინტერვენციას იაპონია ახორციელებს.

„ლურჯი ლოტოსი“ ქვეყნდებოდა 1934–1935 წლებში. 1934 წელს აგრეთვე გამოვიდა ცალკე შავ-თეთრი ალბომის სახით. ფერადი ვერსია გამოვიდა 1955 წელს. 

## რესურსები ინტერნეტში
* ინფორმაცია ტენტენის ოფიციალურ საიტზე 
* ინფორმაცია საიტზე Tintinologist.org
მოტეხილი ყური

„**მოტეხილი ყური**“ () — „ტენტენის თავგადასავლების“ სერიის მეექვსე ტომი. ამ ნაწილში ტენტენის და მის ძაღლ მილუს თავგადასავლები მიმდინარეობს სამხრეთ ამერიკაში ჩაკოს ომის ფონზე. 

„მოტეხილი ყური“ ქვეყნდებოდა 1935–1937 წლებში. 1937 წელს გამოვიდა ცალკე შავ-თეთრი ალბომის სახით. ფერადი ვერსია გამოვიდა 1943 წელს. 

## რესურსები ინტერნეტში
* ინფორმაცია ტენტენის ოფიციალურ საიტზე 
* ინფორმაცია საიტზე Tintinologist.org

კატეგორია:1937 წლის კომიქსები
კატეგორია:1937 წლის წიგნები
006
შავი კუნძული

„**შავი კუნძული**“ () — „ტენტენის თავგადასავლების“ სერიის მეშვიდე ტომი. ამ ნაწილში ტენტენი და მისი ძაღლი მილუ ხვდებიან ინგლისში, სადაც ჟურნალისტი იძიებს გამყალბებლების საქმიანობას. შემდგომში ტენტენი მათ შოტლანდიაში ეძებს და პოულობს შავ კუნძულზე.

„შავი კუნძული“ ქვეყნდებოდა 1937–1938 წლებში. 1938 წელს გამოვიდა ცალკე შავ-თეთრი ალბომის სახით. ფერადი ვერსია გამოვიდა 1943 წელს. 

## რესურსები ინტერნეტში
* ინფორმაცია ტენტენის ოფიციალურ საიტზე 
* ინფორმაცია საიტზე Tintinologist.org

კატეგორია:1938 წლის კომიქსები
კატეგორია:1938 წლის წიგნები
კატეგორია:1943 წლის წიგნები
კატეგორია:1966 წლის წიგნები
07
ტეტრაგრაფი

**ტეტრაგრაფი** (, *tetra-*, „ოთხი“ და , *gráphō*, „ვწერ“) — ერთი ხმის (ფონემის) ან ხმების შეერთების წარმოსადგენისათვის გამოიყენებული ოთხი ასოს თანმიმდევრობა, რომლებიც აუცილებელი არ არის შეესაბამებოდნენ ცალკეული ასოების მნიშვნელობას. მაგალითად, გერმანულ ენაში ტეტრაგრაფი *tsch* წარმოადგენს ყრუ პალატოალვეოლარული აფრიკატის — /t͡ʃ/ ხმას. ინგლისურ ენაში ტეტრაგრაფები არ არსებობენ (თუმცა, არსებობს თანმიმდევრობა *-ough* სიტყვაში *through*), მაგრამ შენაერთი *chth* ტეტრაგრაფია ბერძნული წარმოშობის სიტყვებში, როგორიცაა *chthonian*.

რამდენიმე სიმბოლოებით დაწერილი ფონემები ხშირად იმაზე მეტყველებენ, რომ ან ფონემა, ან დამწერლობა უცხოა ენისათვის. მაგალითად, კირილიცური დამწერლობა ადაპტირებულია კავკასიის ხალხთა ენებისათვის, რომლებიც ფონოლოგიურად საკმაოდ განსხვავდება რუსულისაგან, სადაც ფართედ გამოიყენება დიგრაფები, ტრიგრაფები და ტეტრაგრაფი *кхъу*-ც კი ხმისთვის /qʷ/ ყაბარდოულ ენაში. ჰმონგის ენისათვის შექმნილი რომანიზირებული პოპულარული დამწერლობა მოიცავს სამ ტეტრაგრაფს: *nplh*, *ntsh* და *ntxh*, რომლებიც წარმოადგენენ რთულ თანხმოვნებს.

## ტეტრაგრაფების სია 
### კირილიცა 
კირილიცაში, რომელიც გამოიყენება კავკასიის ხალხთა ენებისათვის არსებობენ ტეტრაგრაფები, როგორც ორმაგი დიგრაფები, რომლებიც გამოიყენება „ძლიერი“ თანხმოვნებისთვის (როგორც წესი, ტრანსკრიპცირებული საერთაშორისო ფონეტიკურ ანბანში, როგორც კირილიცაში გემინალური), ასევე ტრიგრაფების ლაბიალიზებული ჰომოლოგები.

*⟨**кхъу**⟩ გამოიყენება ყაბარდოულ ენაში ხმისთვის [qʷ], ტრიგრაფ ⟨кхъ⟩ [q]-ის ლაბიალიზებული ჰომოლოგი, წარმოშობილია დიგრაფ ⟨къ⟩ [qʼ]-ის გამოძახილისგან.
*⟨**кӀкӀ**⟩ გამოიყენება ხუნძურ ენაში ხმისთვის [kʼː], დიგრაფ ⟨кӀ⟩ [kʼ]-ის „ძლიერი“ ჰომოლოგი, გამოძახილი (⟨Ӏ⟩) ასო ⟨к⟩ [k]-ის ჰომოლოგი. ხშირად იცვლება ⟨кӀ⟩ [kʼ].
*⟨**цӀцӀ**⟩ გამოიყენება ხუნძურ ენაში ხმისთვის [tsʼː]. ხშირად იცვლება ⟨цӀ⟩ [tsʼ].
*⟨**чӀчӀ**⟩ გამოიყენება ხუნძურ ენაში ხმისთვის [tʃʼː]. ხშირად იცვლება ⟨чӀ⟩ [tʃʼ].
*⟨**гъӀв**⟩ გამოიყენება არჩიბულ ენაში ხმისთვის [ʁʷˤ]
*⟨**ккъӀ**⟩ გამოიყენება არჩიბულ ენაში ხმისთვის [qːʼˤ]
*⟨**къIв**⟩ გამოიყენება არჩიბულ ენაში ხმისთვის [qʼʷˤ]
*⟨**ллъв**⟩ გამოიყენება არჩიბულ ენაში ხმისთვის [ɬːʷ]
*⟨**ххьI**⟩ გამოიყენება არჩიბულ ენაში ხმისთვის [χːˤ]
*⟨**хъIв**⟩ გამოიყენება არჩიბულ ენაში ხმისთვის [qʷˤ ]
*⟨**хьIв**⟩ გამოიყენება არჩიბულ ენაში ხმისთვის [χʷˤ]

## იხილეთ აგრეთვე
* დიგრაფი
* ტრიგრაფი
* პენტაგრაფი
* ჰექსაგრაფი
* დიფთონგი
* ტრიფთონგი
RCA Studio II

**RCA Studio II** — მეორე თაობის სახლის ვიდეო თამაშების კონსოლი, შემუშავებული ამერიკული კომპანია RCA-ის მიერ 1977 წლის იანვარში. კონსოლს ინფრომაციის გამოსახვა შეეძლო შავთეთრ ფერებში, რითაც წააგავდა „Pong“-ის მაგვარ კონსოლებს და მის კლონებს. მას არ გააჩნდა ჯოისტიკი ან რაიმე სახის მსგავსი კონტროლერი, თუმცა გამოიყენებდა ათ ღილაკიან მინი კლავიატურას, რომელიც ზედ იყო განთავსებული. 

სისტემის თავდაპირველი ფასი 149 აშშ დოლარს შეადგენდა და დაფუძნებული იყო იმავე მწარმოებლის მიერ 1977 წელს გამოცემულ მიკროკომპიუტერ COSMAC VIP-ზე. კონსოლი გამოიყენებდა RCA 1802-ის ცენტრალურ პროცესორს 1.78 მჰც ტაქტური სიხშირით და 512 ბაიტ ოპერატიულ მეხსიერებას. მას ახასიათებდა მონოქრომული გრაფიკა 64x32 პიქსელების გაფართოებით (თეორიულად 64×128-მდე) და შეეძლო მარტივი ხმოვანი სიგნალის გამოცემა. ერთ-ერთი განსაკუთრებულ მახასიათებელად შეიძლება ჩაითვალოს მასში ჩაშენებული 5 თამაში.

Studio II-მა ვერ მოიპოვა პოპულარობა და შესაბამისად კომეციულადაც წარუმატებელი აღმოჩნდა, რადგანაც ვერ გამოირჩეოდა მძლავრი აპარატული მახასიათებლებით. მასზე ადრე გამოშვებული კონსოლი Fairchild Channel F-იც კი ბევრად აღემატებოდა შესაძლებლობებით, ხოლო ათი თვის შემდეგ საბოლოო დარტყმა მიაყენა Atari 2600-ის გამოსვლამ. 1978 წელს RCA-მა შეწყვიტა კონსოლის წარმოება. ზოგიერთი ანალიტიკოსის აზრით, წარუმატებლობის ერთ-ერთ მთავარ მიზეზად იქცა კონსოლის შავთეთრი გრაფიკა, რითაც კონკურენცია ვერ გაუწია იმ დროში არსებულ ფერადი გრაფიკის მქონე სისტემებს. 

## რესურსები ინტერნეტში
* ვიდეო თამაშების ისტორია - RCA Studio II  
* RCA Studio II  The Dot Eaters-ზე
* RCA Studio II  Old-Computers-ზე
* RCA Studio II  Wikia-ზე
* RCA Studio II ვიდეო თამაშების კონსოლების ბიბლიოთეკაში

## სქოლიო
კატეგორია:სახლის ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:RCA-ის სავაჭრო ნიშნები
კატეგორია:მონოქრომული ვიდეო თამაშების კონსოლები
კატეგორია:1977 წელს წარმოდგენილი პროდუქტები
ნაპერწკლები თვალებიდან (საუნდტრეკი)

ჯეიმზ ბონდის სერიის ფილმის „**ნაპერწკლები თვალებიდან**“ () საუნდტრეკი გამოვიდა 1987 წელს. მასში შეტანილი მუსიკის კომპოზიტორი არის ჯონ ბარი.

ფილმის მთავარ სიმღერას ასრულებს ჯგუფი a-ha. მისი თემა თავად საუნდტრეკში დროდადრო მეორდება. საუნდტრეკი ელექტრონული ჟანრისაა, მეტწილად სინთპოპის ტიპის.

## სიმღერების სია 
# The Living Daylights – A-ha
# Necros Attacks
# The Sniper Was a Woman
# Ice Chase
# Kara Meets Bond
# Koskov Escapes
# Where Has Everybody Gone – The Pretenders
# Into Vienna
# Hercules Takes Off
# Mujahadin and Opium
# Inflight Fight
# If There Was a Man – The Pretenders
# Exercise at Gibraltar
# Approaching Kara
# Murder at the Fair
# Assassin and Drugged
# Airbase Jailbreak
# Afghanistan Plan
# Air Bond
# Final Confrontation
# Alternate End Titles
;შენიშვნა:

## სქოლიო 
კატეგორია:ჯეიმზ ბონდის საუნდტრეკები
კატეგორია:1987 წლის საუნდტრეკები
კატეგორია:ფილმების საუნდტრეკები
კატეგორია:Warner Bros. Records-ის საუნდტრეკები
ჰექსაგრაფი

**ჰექსაგრაფი** (, *héx* „ექვსი“ და , *gráphō* „ვწერ“) — ექვსი ასოს თანმიმდევრობა, რომელიც გამოიყენება ერთი ხმის (ფონემები) ან ხმების კომბინაციების წარმოსადგენად და არ შეესაბამება ასოების ინდივიდუალურ სიდიდეს. ისინი გვხვდებიან მხოლოდ ირლანდიურ ორთოგრაფიაში, სადაც შესაძლებელია მათი უმრავლესობის გაანალიზება, როგორც ტეტრაგრაფს პლუს ხმოვნები *e* ან გვერდითი *i*, ან რომ მივუთითოთ, რომ მეზობელი თანხმოვნები პალატალიზირდებიან. მაგრამ, ყველა ირლანდიური ჰექსაგრაფი არ ანალიზირდება ასეთი გზით. მაგალითად ჰექსაგრაფი *oidhea* წარმოადგენს იმავე ხმას (დაახლოებით როგორც დიფთონგი ინგლისურ სიტყვაში „write“), როგორც ტრიგრაფი *adh* და ასეთივე ეფექტით მეზობელ თანხმოვნებში. 

ექვსასოიანი თანმიმდევრობა *schsch* არსებობს გერმანულ ენაში, მაგალითად, სახელში Eschscholz, მაგრამ ეს შეიძლება ჩავთვალოთ არა, როგორც ჰექსაგრაფი, არამედ როგორც გაორმაგებული ტრიგრაფი *sch* იმისთვის, რომ ვაჩვენოთ მომდევნო ხმოვანის სიმოკლე. ამას გარდა, რუსული ასო Щ გერმანულ ენაზე ტრანსკრიპტირებულია, როგორც *schtsch*, ანუ *shtsh*, *štš* და *šč* ტრანსკრიპტირების ანალოგიურად.

## ჰექსაგრაფების სია 
### ირლანდიური ჰექსაგრაფები 
*გამოიყენება პალატალიზებულ (რბილი, „ვიწრო“) და ველარიზებულ (მაგარი, „ფართე“) თანხმოვანს შორის.*
* ⟨**eidhea**⟩ და ⟨**eighea**⟩ — ორივე გამოიყენება ხმა /əi̯/-ს დასაწერად. ზოგიერთი სიტყვა პირველი ჰექსაგრაფით: *eidheann* „სურო“, *feidheartha* „ღარიბი“. და მეორე ჰექსაგრაფით: *leigheas* „მკურნალობა“, *deideigheanna* „რბილი სათამაშოები“, *deighealfaidh* „გავყოფ“.

*გამოიყენება ორ რბილ თანხმოვანს შორის:*
* ⟨**eabhai**⟩ და ⟨**eamhai**⟩ — ორივე გამოიყენება ხმა /əu̯/-ს ან ქალაქ დონეგოლის /oː/ დასაწერად. ზოგიერთი სიტყვა პირველი ჰექსაგრაფით: *breabhaid* „გავარდნა“, *deabhaidh* „სიჩქარე, სროლა“, *feabhais* „გაუმჯობესება“, *leabhair* „წიგნები“, *meabhair* „გაფიქრება“. სიტყვები მეორე ჰექსაგრაფით: *creamhaigh* „ნიორი“, *sceamhaim* „მე ვყეფავ“, *seamhain* „სიმპტომატიკა“, *sleamhain* „სრიალა“, *teamhair* „ბორცვი“.
* ⟨**eadhai**⟩ გამოიყენება ხმა /əi̯/-ს ან ქალაქ დონეგოლის /eː/ დასაწერად. ზოგიერთი სიტყვა ჰექსაგრაფით: *feadhain* „ჯარი“, *Gairmleadhaigh* „გორმლი“ (გვარი), *ghleadhair* „დარტყმა“.

*გამოიყენება ორ მაგარ თანხმოვანს შორის:*
* ⟨**oidhea**⟩ და ⟨**oighea**⟩ — ორივე გამოიყენება ხმა /əi̯/-ს დასაწერად. სიტყვა პირველი ჰექსაგრაფით: *oidheanna* „ბედი“. სიტყვები მეორე ჰექსაგრაფით: *Baoighealláin* „ბოილანი“ (გვარი), *broigheall* „დიდი ჩვამა“, *oigheann* „ღუმელი“, *oighear* „ყინული“, *poigheachán* „ნიჟარა“ (ლოკოკინა).

## იხილეთ აგრეთვე
* დიგრაფი
* ტრიგრაფი
* პენტაგრაფი
* ტეტრაგრაფი
* დიფთონგი
* ტრიფთონგი
V.Flash

**V.Flash** (აგრეთვე ცნობილი როგორც **V.Smile Pro**) — მეშვიდე თაობის საგანმანათლებლო სახლის ვიდეო თამაშების კონსოლი V.Smile-ის კონსოლების სერიიდან, რომელიც შექმნა და გამოსცა ამერკულმა კომპანია VTech-მა 2006 წელს ჩრდილოეთ ამერიკაში. 

V.Smile-ისგან განსხვავებით, V.Flash გამოიყენებს 3D კომპიუტერული გრაფიკას და შექმნილია ხუთი წლის ზემოთ ბავშვებისთვის. მასში განთავსებულია 32 ბიტიანი LSI Logic-ის ARM9 ცენტრალური პროცესორი და სათამაშო კარტრიჯის ნაცვლად ძირითად მედია საშუალებად მოიხმარს CD-ROM მოწყობილობას. 

V.Flash-ის თამაშების რაოდენობა ძალიან მწირია, საერთო ჯამში მასზე ხელმისაწვდომი არის 9 ერთეული თამაში, ხოლო გრაფიკა არ აღემატება მეხუთე თაობის კონსოლებისას, მაგალითისთვის როგორებიცაა PlayStation და Nintendo 64.

## რესურსები ინტერნეტში
* V.Flash — Multimedia.cx
* V.Flash-ის სახელმძღვანელო

## იხილეთ აგრეთვე
* VTech
* V.Smile
* VTech Socrates

## სქოლიო
კატეგორია:მეშვიდე თაობის ვიდეო თამაშების კონსოლები
კატეგორია:სახლის ვიდეო თამაშების კონსოლები
კატეგორია:2006 წელს წარმოდგენილი პროდუქტები
კატეგორია:2000-იანების სათამაშოები
კატეგორია:საგანმანათლებლო ვიდეო თამაშების კონსოლები
V.Smile

**V.Smile** — მეექვსე თაობის საგანმანათლებლო ვიდეო თამაშების კონსოლი, შემუშავებული და გამოცემული VTech-ის მიერ 2004 წლის 4 აგვისტოს. კონსოლი გათვლილი იყო სამიდან შვიდ წლამდე ბავშვებისთვის. 

სისტემის თავდაპირველი ფასი შეადგენდა 59 აშშ დოლარს. მასში განთავსებული იყო SunPlus-ის SPG2xx ცენტრალური პროცესორი და გააჩნდა კლავიატურის და მაუსის მხარდაჭერა. ის დაფუძნებული იყო სპრაიტულ გრაფიკაზე და ძირითად მედია საშუალებად გამოიყენებდა სათამაშო კარტრიჯებს, რომელსაც ერქვა „სმარტრიჯი“ (Smartridge). 

შემდგომში გამოვიდა V.Smile-ის რამდენიმე ვარიანტი, მათ შორის პორტატიული ვერსია **V.Smile Pocket**. აგრეთვე გამოიცა **V-Motion** - V.Smile-ის ერთ-ერთი ძირითადი ვერსია, რომელსაც გააჩნდა საკუთარი პროგრამული უზრუნველყოფის ხაზი და თან მოიხმარდა მოძრაობის დეტექტორ კონტროლერს. V-Motion და სმარტრიჯები უკუთავსებადი იყო V.Smile-ის სხვა ვარიანტებთან და სმარტრიჯებთან. V-Motion-ის სმარტრიჯები, აგრეთვე თავსებადი იყო V.Smile-ის კოსოლურ და პორტატიულ ვერსიებთან, თუმცა ახასიათებდა გარკვეული შეზღუდვები.

## იხილეთ აგრეთვე
* VTech CreatiVision
* V.Flash
* VTech Socrates

## რესურსები ინტერნეტში
* V.Smile PcMag-ზე
* V.Smile Giant Bomb-ზე
* V.Smile-ის სახელმძღვანელო
*  (დაარქივებული)
* V.Smile Console Data Base]-ზე

## სქოლიო
კატეგორია:VTech
კატეგორია:საგანმანათლებლო სათამაშოები
კატეგორია:სახლის ვიდეო თამაშების კონსოლები
კატეგორია:მეექვსე თაობის ვიდეო თამაშების კონსოლები
კატეგორია:2000-იანების სათამაშოები
კატეგორია:2004 წელს წარმოდგენილი პროდუქტები
კატეგორია:საგანმანათლებლო ვიდეო თამაშების კონსოლები
VC 4000

**VC 4000** — 8 ბიტიანი მეორე თაობის სახლის ვიდეო თამაშების კონსოლი, შექმნილი და გამოცემული გერმანული კომპანია Interton-ის მიერ 1978 წლის ნოემბერში გერმანიაში. ძირითად მედია საშუალებად მოიხმარდა სათამაშო კარტრიჯებს.

დღემდე უცნობია, შექმნა თუ არა კომპანია Interton-მა ეს კონსოლი საკუთარი საავტორო უფლებების ფარგლებში, ან შესაძლოა გაყიდა კიდევაც მისი წარმოების უფლება, მაგრამ ფაქტია, რომ მოაგვიანებით ბევრმა უცხოურმა კომპანიამ შეიმუშავა VC 4000-ის კლონები. მაგალითისთვის, კომპანია Grundig-მა ბრიტანეთში გამოუშვა VC 4000-თან სრულად თავსებადი სისტემა Grundig Superplay Computer 4000, აგრეთვე შეიქმნა Haminex HMG 7900, Radofin 1292, Audiosonic 1292 და სხვა. თუმცა ყველა კონსოლი არ არის ერთმანეთთან თავსებადი კარტრიჯის სლოტის ფორმისა და ზომიდან გამომდინარე, თუმცა პროგრამულად ყველა თავსებადია.

არსებობის ისტორიაში VC 4000-ზე 40 დაგეგმილი თამაშიდან გამოვიდა 37, რომელთა სათაურიც ყოველთვის იწყებოდა „Cassette“-თი და ნომრით, (მაგალითად, Cassette 17 — Circus), ყოველი მათაგანი შექმნა და გამოაქვეყნა Interton-მა.

დღესდღეობით ხელმისაწვდომი არის სხვადასხვა სახის ემულატორები, რისი მეშვეობითაც შესაძლებელია VC 4000-ის თამაშების გაშვება თანამედროვე პერსონალურ კომპიუტერებსა და სათამაშო კონსოლებზე. 

## იხილეთ აგრეთვე
* 1292 Advanced Programmable Video System

## რესურსები ინტერნეტში
* VC 4000 Wikia-ზე
* VC 4000  Old-Computers-ზე
* VC 4000 კონსოლების მონაცემთა ბაზაში
* VC 4000  Retro Gaming Consoles-ზე

## სქოლიო
კატეგორია:სახლის ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:1978 წელს წარმოდგენილი პროდუქტები
კატეგორია:1970-იანების სათამაშოები
კატეგორია:1980-იანების სათამაშოები
მანუჩარ შერვაშიძე

**მანუჩარ პროკოფის ძე შერვაშიძე** (დ. 27 მაისი, 1930, მუხურა, ახლანდ. ტყიბულის მუნიციპალიტეტი — გ. 3 მარტი, 2022, ბათუმი) — ქართველი საბჭოთა მსახიობი. საქართველოს სსრ სახალხო არტისტი (1982).

## ბიოგრაფია
1955 წელს დაამთავრა რუსთაველის სახელობის სახელმწიფო თეატრალური ინსტიტუტის სამსახიობო ფაკულტეტი. 1955 წლიდან ბათუმის თეატრის წამყვანი მსახიობია. კინოში იღებდნენ 1964 წლიდან. 1991–1995 წლებში იყო აჭარის უზენაესი საბჭოს დეპუტატი.

*1961: აჭარის ასსრ დამსახურებული არტისტი
*1967: საქართველოს სსრ დამსახურებული არტისტი
*1982: საქართველოს სსრ სახალხო არტისტი
*2004: იუსუფ კობალაძის სახელობის პრემია
*2010: ბათუმის საპატიო მოქალაქე
*2018: საქართველოს თეატრალური საზოგადოების უშანგი ჩხეიძის სახელობის პრემია
*2018: ბათუმის მერიის ჯილდო „დიდასკალოსი“

## ლიტერატურა
## რესურსები ინტერნეტში
## სქოლიო
კატეგორია:დაბადებული 27 მაისი
კატეგორია:დაბადებული 1930
კატეგორია:გარდაცვლილი 3 მარტი
კატეგორია:გარდაცვლილი 2022
კატეგორია:ტყიბულის მუნიციპალიტეტში დაბადებულები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:აჭარის ასსრ-ის დამსახურებული არტისტები
კატეგორია:ბათუმის საპატიო მოქალაქეები
მანუჩარ